Det er et par blæsende dage vi går i møde, når et længerevarende stormvejr bevæger sig op over landet. Allerede i løbet af mandag formiddag, blæser det op til hård kuling fra en vestlig retning. Her forventer vi vindstød af stormstyrke i Nordjylland. I løbet af eftermiddagen kan der komme vindstød af stærk storm. Mandag aften vil der være storm i middelvind mange steder. Det vil især være langs vestkysten fra Ringkøbing Fjord til Skagen og så ned langs østkysten af Nordjylland. I samme område, navnlig omkring Jammerbugten, forventer vi vindstød af orkanstyrke, mens man i store dele af Jylland og omkring Kattegat og Østersøen kan forvente vindstød af stærk storm. Fra i morgen aften til ud på natten til tirsdag, viI der i en længere peridode i Jammerbugten være uafbrudt storm eller stærk storm i middelvinden. Skal man hjem fra juleferie i morgen, og derved ud at køre i blæsevejret, er det en god idé at tage afsted i god tid og generelt at være opmærksom.
Et stormlavtryk med middelvinde af stærk storm og vindstød af orkanstyrke rammer landet mandag og tirsdag.